**7. a**

Dragi moji,

verjetno nas že kar večina pogreša stare šolske čase. Upam, da ste zdravi in da ne tarnate (preveč) nad šolskim delom. Še vedno velja, da se oglasite, če vam kaj ne gre ali ste naleteli na druge težave ali se vam zdi vsega preveč. Če vemo, da imamo 4 šolske ure na teden, pa še domače naloge … Resnično upam, da toliko dela s slovenščino nimate.

Navodila ostajajo enaka, smo pri zadnji letošnji pomembni snovi (zelo jo bomo potrebovali tudi prihodnje leto). Zato moramo biti vsi pridni, da se je res dobro naučite ☺.

Še vedno pa čakam na vaše opise držav in obnove. Nekateri so jih že pridno oddali, ostali se pridno izogibate temu, da jih bi poslali. Le tako lahko spremljam vaše delo; drugače kot učiteljica ne vem za vse, ali vam gre ali ne. Prav?

NAVODILA ZA DELO

* STAVČNI ČLENI glej DZ str. 54–80

Stavčni členi so povedek, osebek, prislovna določila in predmeti.

Preberemo o tuareškem jeziku in pisavi. 1. nalogo naredimo ustno, 2. zapišite. Ko rešite še 3. nalogo, preverite svoje delo. Točno poglejte navodila, da bo vaše besedilo pri 2. nalogi točno.

*Rešitve:*

*1. naloga različno*

*2. naloga Slovenska pisava ima 25 črk, (29 glasov,) od tega 5 samoglasnikov, tuareška pa ima od 26 do 35 znakov, a le dva samoglasnika. Slovenci beremo samo od leve proti desni, Tuaregi pa poleg tega še od desne proti levi, od zgoraj navzdol in od spodaj navzgor.*

*3. naloga¸¸Povedi: 12 Stavki: 12 (Enako.)*

Rešite 4. in 5. nalogo; vmes preberite Zapomnim si. V zvezek zapišemo:

POVEDEK

Povedek je stavčni člen, ki pove, kaj kdo dela oziroma kaj se dogaja. Povedek podvijugamo.

Učenci **se učimo** o stavčnih členih. (Glagol/povedek sem vam označila debelo, vi ga podvijugajte.) Kaj delamo? učimo se

Rešite 6. nalogo; povedke seveda podvijugajte. 7. nalogo si le preberite – če torej znate določiti glagol, boste znali tudi povedek.

8. naloga že govori o naslednjem stavčnem členu, osebku. Najprej rešite nalogo, potem zapišemo v zvezek:

OSEBEK

je stavčni člen, ki pove, kdo kaj dela oziroma kaj se s čim dogaja (torej odgovori na vprašanje: Kdo ali kaj + povedek? Osebek je lahko sestavljen iz ene ali več besed.)

Učenci se učimo o stavčnih členih. Kdo ali kaj se učimo? učenci

Samostojno rešimo 9.–12. nalogo. Svoje delo preverimo po rešitvah in se samoocenimo. Pazi: osebke podčrtuj z ravno črto.

Smo bili dovolj natančni? Moramo brati bolj pozorno? Smo snov razumeli? Dobro prepoznavamo glagol/povedek? Smo našli osebke?

Obkrožite: ☺ ☹ 😐, ko ste z delom gotovi in ste ga preverili. Glede na to poskušajte načrtovati svoje delo, ponovno poglejte razlago, prosite za dodaten učni list …

*Rešitve:*

*4. naloga Č Kaj kdo dela oz. kaj se dogaja.*

*5. naloga: imajo, je, ima, ima, bi segal, beremo, imenujejo, ima, govori, uporabljajo, se začenjajo, je*

*b) glagoli*

*6. naloga nimajo, skrbijo, izginjata, pravi, želim si, bi oblikovali, bo uspelo, bodo spoznavali, bo ohranjala (Upam, da ste glagole podvijugali, ne obkrožili.)*

*a) B Povedek je glagol v kateri koli osebi, številu, času in naklonu.*

*b) Stavek ima lahko le en povedek.*

*8. naloga a)* ***Kdo*** *ima svojo pisavo in jezik? ali* ***Kdo*** *bere pisavo v vseh smereh?*

***Kaj*** *naj bi segalo več 4000 let nazaj?*

***Kdo*** *uporablja predvsem arabščino? ali* ***Kdo*** *tamaška skoraj ne uporablja več?*

***Kaj*** *se začenja na črko A?*

*b) Č Kdo kaj dela oz. kaj se s čim dogaja.*

*9. naloga a) gospa Mira; ona; tuareška kulturna dediščina; ta (podčrtano z ravno črto)*

*b) Velja: V stavku je le en osebek. V vlogi osebka pogosto stoji samostalnik. Osebek lahko stoji kjer koli v stavku. V osebku je pogosta besedna zveze (prid. + sam., sam. + sam., svoj. zaim. + sam.). Osebek je lahko tudi osebni ali kazalni zaimek. Po osebku se vprašamo s kdo kaj dela oz. kaj se z njim dogaja. Osebek je vedno v imenovalniku. Osebek je lahko tudi iz dveh, treh ali več besed.*

*10. naloga a) Tuareška pisava. Tega podatka v stavku nimam.*

*Mi. To izvem iz povedka.*

*b) NE*

*11. naloga* *številne živali, življenje v puščavi, druge živali, mufloni in gazele, ptica mula mula, Tuaregi, kamela, ta* PAZI: podčrtana mora biti celotna besedna zveza, ne le en del.

*b) Ne, dva stavka nimata osebka: V nižinskih delih najdemo predvsem zajce, miši, skakače,*

*puščavske lisice, ježe in škorpijone. Zmore priti tudi v povsem nedostopne predele puščave.*

*12. naloga kamele, Tuaregi, trening, svoboda, besneča žival (Če je osebek na začetku povedi, mora seveda biti zapisan z veliko začetnico.*

Na koncu pomagamo še gospodu Pravopisniku popraviti besedilo.

MINUTKA Z G. PRAVOPISNIKOM, ki tokrat ni pazil na zapis posameznih besed. Zato zelo pazljivo preberi te besedilo, da popravite vse napake.

*Rešitve:*

*predstavljate južnoameriškem ljudstvo manjkajo Težko ogenj Približno primerjajo poslednji prebivalci vznemirja.*

* Naslednje poglavje nosi naslov raziskovalni pogovor, *KAKO ODRAŠČAJO TUAREŠKI OTROCI*. Spoznali bomo tri vrste pogovorov, in sicer raziskovalnega, pogajalnega in prepričevalnega. Zato v zvezek na neumetnostno stran zaenkrat napišemo:

POGOVOR

1. raziskovalni (vrsta pogovora, ki je, sestavljeno iz vprašanj in odgovorov, npr. intervju) GLEJ DZ str. 59–63.
2. prepričevalni (vrsta pogovora, v katerem eden od sogovornikov drugega prepriča v neko dejanje, odločitev …; pri tem uporablja argumente in sogovorčevo mnenje)
3. pogajalni (vrsta pogovora, v katerem sogovorca izmenjujeta svoja mnenja; za dosego cilja mora vsak od njiju nekoliko popustiti).

Preberite si besedilo in se nato lotite nalog (sledite navodilom).

1. nalogo rešite ustno. Nato rešite 2., 3. in 4. nalogo (tu brez pojasnil).

Rešite še 5. nalogo; 6. je ustna. 7. zapišite, 8. je spet ustna. 9. nalogo bomo rešili skupaj. Najprej si jo poglejte sami, nato primerjajte s ponujenimi odgovori. Odgovor

S srednjo šolo. določa vprašanje: S čim (ali kako) tuareški otroci zaključijo svoje šolanje?

Trgovci, vozniki džipov, varnostniki. Vprašanje: Kaj lahko postanejo tuareški otroci po končanem šolanju?

Turistični vodnik. Vprašanje: Kaj je postal gospod Touhami?

Žena Mira. Vprašanje: Kdo ga je naučil angleščino? Ali: Kdo ga uči slovenščino in nemščino?

Lepote puščave. Vprašanje: Kaj želi ljudem (turistom) pokazati?

10. in 11 zopet rešite ustno, na vprašanja v 12. odgovorite. 13. nalogo spustimo. Ko ste si prebrali Zapomnim.si, 14. nalogo prečrtajte in v zvezek raje postavite 7 vprašanj osebi, ki si jo izberete sami. Nato preverite svoje delo v tem poglavju.

*Rešitve*

***2. naloga*** *Avtorica se je pogovarjala, da bi od g. Touhamija izvedela čim več o tuareških otrocih in njihovem življenju in to potem predstavila bralcem.*

***3. naloga*** *C*

***4. naloga*** *Tuareški otroci so pri izdelavi igrač zelo iznajdljivi. DA*

*Pojasnilo: Za izdelavo uporabijo naravne materiale, celo kozje in kamelje kakce.*

*Otroci morajo opravljati različna dela. DA*

*Pojasnilo: Naloge so razdeljene in vsi otroci npr. pomagajo pri molži, čuvajo koze, nosijo mleko, vodo, pomagajo pri pranju perila.*

*Fantje pasejo drobnico, dekleta pa pogosteje kuhajo. NE*

*Pojasnilo: Vsi otroci opravljajo vsa dela.*

***5. naloga*** *marljivost, skrbnost, spoštljivost, odgovornost, skromnost, povezanost*

***6. naloga*** *spoštovanje do staršev ubogljivost/odgovornost*

***7. naloga*** *Npr.: Preprosta ljudstva revščino pojmujejo drugače kot zahodnoevropska. Tuaregi ne hrepenijo po materialnih stvareh, v duši so bogati, saj so njihovo bogastvo prijatelji, za otroke pa tudi starši.*

***8. naloga*** *Npr.: Tuareški otroci imajo zelo skromne šolske potrebščine, slovenski učenci pa imajo na razpolago zelo različne zvezke, barvice, torbe. V naših razredih je do 28 učencev, pogosto manj, v tuareških pa od 40 do 50. Bistveno pa je, da se slovenski učenci učijo v slovenščini, tuareški pa v arabščini, ki ni njihova materinščina. Pri nas se lahko šolajo vsi otroci v družini, pri njih pa se lahko šola le en otrok.*

***10. naloga*** *a) razvajeni*

*b) Npr.: Zdi se mu, da se evropskim otrokom ni treba za nič truditi in da tega ne znajo ceniti. Starši jim veliko nudijo, zato ne postanejo odgovorni. Zdi se mu tudi, da premalo spoštujejo hrano, naravo in materinščino.*

***11. naloga*** *Npr.: Sin velik del leta preživi v puščavi, navajen je na življenje v njej, poleg tega je njegov oče Tuareg, ki mu zagotovo privzgaja ljubezen in pozitiven odnos do puščave.*

***12. naloga***

*a) Iz vprašanj in odgovorov.*

*b) Soavtorica SDZ/ga. Mateja Hočevar Gregorič*

*c) g. Abdel Touhami*

*č) (Daljši so) odgovori, saj bralce zanimajo podatki o npr. življenju tuareških otrok in so odgovori bistveni del pogovora.*

*d) Začenjajo se pri sogovornikovem otroštvu, nato preidejo na vse tuareške otroke in na različne družine, in sicer v časovnem zaporedju: od zgodnjega otroštva, preko šolanja do zaposlitve. Na koncu je primerjava z načinom življenja evropskih otrok.*

*Tako! Naučili smo se veliko. Sedaj velja le še: vaja dela mojstra! Priložen imate kratek učni list, če želite dodatno vajo, da preverite, kako vam gre. Saj veste: vaja nikomur ne škodi!*

*Lepo bodite, vzemite si tudi čas za prosto, ostanite zdravi,*

*vaša ga. Mojca*

UČNI LIST

**V STAVKIH PODVIJUGAJ POVEDKE. Pomni☝: Stavčne člene označujemo POD besede, jih različno podčrtamo, ne nadčrtamo.**

Vreme se je spremenilo. Oče bo jutri prebelil sobo. Trgovka je v trgovini zlagala makarone na polico. Jaz rešujem učni list.

**V STAVKIH PODČRTAJ OSEBKE. Pomni☝: Ker se po osebku sprašuješ s pomočjo povedka, moraš označiti tudi povedke.**

Sosedov pes je lastnikom ušel na njivo. Očeta je razveselil sinov prihod.

Klasična glasba običajno pomirja ljudi. Določanje osebkov mi ne dela težav.

**V POVEDIH PODČRTAJ OSEBEK IN POVEDEK. Pomni☝: povedek mora imeti vsak stavek; osebek ni nujen.**

Maja bi me lahko obiskala.

Zelo ga zanima tvoje razmišljanje.

Kako mi je šlo? Podčrtaj ustrezno rešitev.

*zelo dobro dobro še kar slabše ni mi šlo*